# Britannian aateliset

### Wikipedia

Britannian aateliset jaetaan ylhäisaatelisiin eli pääreihin, joihin kuuluvat ylimmästä alimpaan herttua (duke), markiisi (marquess), jaarli (earl), varakreivi (viscount) ja paroni (baron), sekä ritaristoon, johon lasketaan yleensä sekä baronetti (baronet) että ritari (knight).

### [muokkaa] Perinnöllinen päärinarvo

1800-luvulle saakka kaikki päärinarvot olivat perinnöllisiä ja 1900-luvun loppuun saakka kaikilla Englannin, Britannian ja Yhdistyneen kuningaskunnan pääreillä (viime aikoihin saakka naisia lukuun ottamatta) oli oikeus paikkaan parlamentin ylähuoneessa. Sen jälkeen kun Labour-puolue tuli valtaan vuonna 1964, ei perinnöllisiä päärinarvoja muutamia poikkeuksia lukuun ottamatta ole annettu muille kuin kuninkaallisen perheen jäsenille.

### [muokkaa] Elinikäinen päärinarvo

Elinikäiset, siis ei-perinnölliset päärinarvot perustettiin 1876, ja niitä käytettiin aluksi vain eräissä poikkeustapauksissa, lähinnä niitä myönnettiin lainoppineille, tarkoituksena tuoda parlamentin ylähuoneeseen tietämystä juridiikasta. Vuoden 1958 laki teki ei-perinnöllisyydestä normin kuninkaallisen perheen ulkopuolelle myönnettävillä uusille päärinarvoille. Uudistuksen vaikutukset olivat hitaat, sillä viime aikoihin saakka päärinarvon perineet saivat osallistua ylähuoneen kokouksiin elinikäisten päärien rinnalla. Nykyisin monet perinnölliset päärit ovat menettäneet ylähuoneoikeuden. Kaikilla elinikäisillä pääreillä on paronin arvo ja oikeus osallistua ylähuoneeseen, mutta arvo ja oikeus ei periydy. Jotkut elinikäiset päärit ovat saaneet tittelin saavutustensa perusteella, toisille se on myönnetty poliittis- ja juridisteknisistä syistä.

### [muokkaa] Baronetit ja ritarit

Baronetista käytetään titteliä Sir ja heidät luetaan yleensä ritaristoon, mutta titteli eroaa ritarista perinnöllisyytensä vuoksi, toisaalta oikeutta osallistua ylähuoneeseen ei ole koskaan ollut. Perinnöllisten päärinarvojen tapaan baronetinarvoja ei ole myönnetty työväenpuolueen tultua valtaan 1964, ainoana poikkeuksena Margaret Thatcherin puoliso Sir Denis Thatcher.

Keskiajan ritarilaitoksesta alkunsa saanut ritarinarvo ei ole perinnöllinen ja sen kantajasta käytetään puhuttelua Sir, naisesta Dame. Ritarinarvon saavat tyypillisesti mm. korkeimman oikeuden tuomarit ja tärkeät virkamiehet, myös erilaiset julkisuuden henkilöt. Esimerkiksi muusikko Elton John ja näyttelijä Sean Connery on aateloitu.

| Tämä Yhdistyneeseen kuningaskuntaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/r/i/Britannian_aateliset.html

Luokat: Yhdistynyt kuningaskunta -tyngät | Aateli | Yhdistynyt kuningaskunta

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Русский
- 中文